ཉམས་རྟོགས་ཉིང་ཁུ་ཉག་གཅིག་ཉབ།།ཉ་མ་ཉག་མོ་ཉིས་འགྱུར་ཉུང༌།།སྤུ་ཉག་ཉལ་ཉིལ་ཉ་ལྟོ་པ།།ཉམ་ཉེས་ཉོན་མོངས་ཉམ་ངར་ཉེ།།ཉིང་ཤའི་ཉོད་པ་ཉེས་འབྱུང་ཉེན།།ཉམ་ཆུང་ཉམ་ཐག་ཉིན་མཚན་ཉལ།།ཉམས་དགའི་ཉིང་དགོས་ཉེ་བར་ཉོན།།སྤོས་ཉུག་ལག་ཉས་ཉན་ཐོས་ཉམས།།ཕོ་ཉ་ཉི་མའི་ཉེན་ཀོར་དུ།།ཉ་ཤ་ཉ་ག་ཉི་ཤུ་ཉོས།།ཉིང་ཏོར་ཆུ་ཉོག་ཉེ་རེག་ཉང༌།།ཉེ་གནས་ཉུག་རུམ་ཉན་རྣ་ཉིད།།ཉག་ཕྲན་ཉ་རྒྱས་ཉ་རྐྱང་ངོ༌།།དཔུང་གཉེན་བཤེས་གཉེན་གཉིས་ཀྱི་གཉེན།།གཉའ་ཤིང་གཉེར་པ་ཁྲོ་གཉེར་དང༌།།བཀའ་གཉན་གཉན་ནད་དུད་འགྲོ་གཉན།།གཉའ་བོ་དོན་གཉེར་གཉན་གཉགས་གཉོས།།གཉིད་ཀྱི་གཉེན་པོར་གཉའ་ལྟག་གཉུལ།།གཉི་གཟེར་གཉིག་ཏུ་ལུས་གཉོད་ཆུང༌།།གཉའ་རེངས་གཉེ་མ་ཉག་པོར་གཉག།གཉུག་མའི་དོན་སོགས་གས་འཕུལ་ཉའོ།།མཉན་པ་ཐུགས་མཉེས་རྣ་བས་མཉན།།མཉེད་མཉེས་ཤིང་མཉེན་མཉན་ཡོད་གནས།།མཉམ་གཞག་མཉམ་མེད་མཚུངས་པའི་མཉམ།།ར་མཉེ་མཉེས་གཤིན་མས་འཕུལ་ཉའོ།།འདམ་རྙོག་རྙེད་བཀུར་གསར་རྙིང་རྙེད།།སོ་རྙིལ་རྙང་མ་རྙོང་དང་རྙི།།ལྕང་རྙིད་མ་རྙོབ་ཨནྟ་རྙིལ།།རྐང་པ་རྙོང་སོགས་རར་བཏགས་ཉའོ།།གོ་སྙོད་སྙིང་པོ་སྙིད་མོའི་སྙིང༌།།སྤུ་སྙོལ་ཆང་སྙོལ་སྙེ་ཕུང་སྙིལ།།ཐ་སྙད་ཇི་སྙེད་དེ་སྙེད་སྙམ།།སྙེམས་དང་སྙུན་མེད་སྙན་ཤལ་སྙི།།སྙོམས་འཇུག་བཏང་སྙོམས་སྙོམ་ལས་དང༌།།བསོད་སྙོམས་སྙུགས་སྲིངས་སྙེག་སར་སྙོགས།།སྙིང་རྗེའི་སྙིམ་པ་སྙོབས་ལ་སྙེས།།སྙོན་མོངས་སྙད་འདོགས་རྒྱལ་མཚན་སྙོལ།།གཏམ་སྙན་སྙིགས་དུས་སྐུད་པ་སྙོད།།སྙང་སྙོགས་སེམས་སྙོམས་སར་བཏགས་ཉའོ།།གཟུགས་བརྙན་སྒྲ་བརྙན་གཞན་ལ་བརྙས།།མངའ་བརྙེས་ཕྱག་བརྙན་བརྙན་པོའི་བརྙས།།གོས་བརྙིངས་ཁ་བརྙོགས་སྣང་བརྙན་བརྙན།།བས་འཕུལ་ར་མགོ་ལྡན་པའི་ཉའོ།།དགེ་བསྙེན་བསྙེན་གནས་བསྙེན་རྫོགས་བསྙེན།།བསྙོན་ཅན་བསྙོན་དོར་བསྙོན་ཏོལ་དང༌།།བསྙེན་སྒྲུབ་བསྙེན་བཀུར་ཕྱེ་མར་བསྙིལ།།གཏམ་བསྙད་བསྙམས་ནས་ལག་པ་བསྙལ།།ཕྱིར་བསྙིལ་མལ་བསྙལ་ལྷུང་བཟེད་བསྙིགས།།ལག་བསྙབས་བསྙུང་གཞིས་བསྙུན་པས་བསྙེངས།།བསྙེལ་མེད་ནས་བསྙོར་ཡོ་བྱད་བསྙུངས།།བསྙེན་སྲིང་ཟས་བསྙོད་སྐྱུ་གང་བསྙུག།བསྙེམས་པས་རྗེས་བསྙེགས་ཁྲོ་གཉེར་བསྙེར།།བས་འཕུལ་ས་མགོ་ལྡན་པའི་ཉའོ།།